Тогѡ̀ ра́ди а́ще и случи́тся ѿ нѣ́кіихъ раздраже́ніе бы́ти на содѣ́йствуемую ѿ бг҃а ду́шу, ѻба́че не рѣши́тся ѿ тоя̀ сою́зъ любвѐ: теплото́ю бо любвѐ бж҃ія воспаля́ющи себѐ, а́біе во благо́е возвраща́ется вско́рѣ, и съ вели́кою ра́достію въ любо́вь ко бли́жнему, а́ще и вельмѝ ѿ тогѡ̀ досажда́ется, илѝ тщету̀ пріе́млетъ: во сла́дости бо бж҃іей, го́рестное вся́чески изнуря́етъ любопрѣ́ніе